สังคมข่าวหุ้น
ดัชนีตลาดหุ้นไทยปิดที่ระดับ 1,560.78 จุด -1.90 จุด มูลค่าซื้อขาย 47,613.37 ล้านบาท จับตาการทยอยแจ้งผลประกอบการไตรมาส 3/2565 ของกลุ่มธนาคาร
ดัชนีตลาดหุ้นไทยปิดที่ระดับ 1,560.78 จุด -1.90 จุด มูลค่าซื้อขาย 47,613.37 ล้านบาท จับตาการทยอยแจ้งผลประกอบการไตรมาส 3/2565 ของกลุ่มธนาคาร
16 ต.ค. 2565

ดัชนีตลาดหุ้นไทยปิดที่ระดับ 1,560.78 จุด ลดลง 1.90 จุด มูลค่าการซื้อขาย 47,613.37 ล้านบาท จับตาการทยอยแจ้งผลประกอบการไตรมาส 3/2565 ของกลุ่มธนาคารในช่วงสัปดาห์นี้ ประกอบกับดัชนีความเชื่อมั่นผู้บริโภคเดือน ก.ย.ปรับตัวขึ้นมาอย่างต่อเนื่องและสูงสุดในรอบ 8 เดือน รวมทั้งคลายกังวลสถานการณ์น้ำท่วมหลังฝนตกน้อยลง น่าจะทำให้กลุ่มค้าปลีกและกลุ่มไฟแนนซ์ปรับตัวขึ้นได้
IVL ร่วมทุนกับ “โตโยโบ” เปิดโรงงานแห่งใหม่ที่ จ.ระยอง ซึ่งเป็นโรงงานผลิตเส้นด้ายไนลอนคุณภาพสูงสำหรับถุงลมนิรภัยของยานยนต์ คาดจะเริ่มทดสอบสายการผลิตในเดือน ต.ค.นี้ และตั้งเป้าเดินหน้าสายการผลิตเชิงพาณิชย์ในช่วงกลางปี 2566 ถือเป็นก้าวสำคัญต่อความมุ่งมั่นระยะยาวในการพัฒนาธุรกิจเส้นใยสำหรับยานยนต์ให้เติบโตอย่างต่อเนื่อง
AMR ตอกย้ำความเชื่อมั่น เดินหน้าซื้อหุ้นคืนตามแผน ล่าสุดแจ้งซื้อ 5 แสนหุ้น รวมมูลค่า 2.22 ล้านบาท จากโครงการซื้อหุ้นคืนเพื่อบริหารทางการเงินในวงเงินไม่เกิน 50 ล้านบาท ซึ่งจำนวนหุ้นที่จะซื้อคืนไม่เกิน 10 ล้านหุ้น หรือคิดเป็นจำนวนไม่เกิน 1.67% ระยะเวลาที่จะซื้อหุ้นคืนตั้งแต่วันที่ 20 ก.ย. 2565-17 มี.ค. 2566 “มารุต ศิริโก” ซีอีโอมั่นใจ New S-Curve หนุนธุรกิจติดปีก คาดแนวโน้มผลการดำเนินงานในช่วงครึ่งหลังโต จ่อรับรู้รายได้บางโครงการในไตรมาส 4/2565 นี้
ล่าสุด (12 ต.ค. 2565) มีรายงานบิ๊กล็อตหุ้น DPAINT จำนวน 6 รายการ 34 ล้านหุ้น ที่ราคาเฉลี่ย 9.60 บาท คิดเป็นมูลค่าสูงสุดที่ 326.40 ล้านบาท จับตาผู้ถือหุ้นใหญ่ และโครงสร้างผู้ถือหุ้นจะมีการเปลี่ยนแปลงไปอย่างไร แต่ด้วยศักยภาพธุรกิจน่าจะส่งผลให้ผลการดำเนินงานในช่วงครึ่งปีหลังมีการเติบโตที่ดี อีกทั้งน่าจะได้รับอานิสงส์จากการซ่อมแซมบ้านหลังฤดูฝน และน้ำท่วมในขณะนี้
ตลาดหลักทรัพย์ฯ ให้ 24CS, KWI, PROEN, PROEN-W1, TKT, TMC เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 17 ต.ค.-2 พ.ย. 2565   ส่งผลให้สภาพคล่องการเก็งกำไรปรับลง …
หุ้นน้องใหม่ “เอเชี่ยน อะไลอันซ์ อินเตอร์เนชั่นแนล” หรือ AAI เคาะราคาขายไอพีโอหุ้นละ 5.55 บาท คิดเป็น P/E ประมาณ 16 เท่า เตรียมเปิดจองซื้อให้ผู้ถือหุ้นของ ASIAN เฉพาะกลุ่มที่มีสิทธิได้รับจัดสรรหุ้นจองซื้อในวันที่ 17-21 ต.ค.นี้ และให้นักลงทุนรายย่อยจองซื้อในวันที่ 21 ต.ค. และ 25–26 ต.ค.นี้ คาดเข้าเทรดใน SET วันที่ 1 พ.ย.นี้ เตรียมระดมเงินทุนไปขยายกำลังการผลิตอาหารสัตว์เลี้ยงแบบเปียกในประเทศไทยเพิ่มอีก 1 เท่าตัว รวมถึงลงทุนในคลังสินค้าอัตโนมัติแห่งที่ 2 เพื่อรองรับคำสั่งซื้อที่จะเพิ่มขึ้นในอนาคต